CELEX: 32020D0669
Language: da
Date: 2020-05-18 00:00:00
Title: Kommissionens gennemførelsesafgørelse (EU) 2020/669 af 18. maj 2020 om ændring af gennemførelsesafgørelse 2013/801/EU for så vidt angår overdragelse af gennemførelsen af innovationsfonden til Forvaltningsorganet for Innovation og Netværk

19.5.2020   
               
               
                  DA
               
               
                  Den Europæiske Unions Tidende
               
               
                  L 156/20
               
            
         KOMMISSIONENS GENNEMFØRELSESAFGØRELSE (EU) 2020/669
         af 18. maj 2020
         om ændring af gennemførelsesafgørelse 2013/801/EU for så vidt angår overdragelse af gennemførelsen af innovationsfonden til Forvaltningsorganet for Innovation og Netværk
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (1), særlig artikel 3, stk. 3, og
         ud fra følgende betragtninger:
         
                     (1)
                  
                  
                     Ved Europa-Parlamentets og Rådets direktiv 2003/87/EF (2) oprettes innovationsfonden med henblik på at støtte innovation inden for lavemissionsteknologier og -processer og som hjælp til at fremme opførelsen og driften af projekter med sigte på miljømæssigt forsvarlig CO2-opsamling og -lagring samt af innovative teknologier for vedvarende energi og energilagring.
                  
               
                     (2)
                  
                  
                     I overensstemmelse med artikel 16, stk. 1, i Kommissionens delegerede forordning (EU) 2019/856 (3) gennemføres innovationsfonden i direkte eller indirekte forvaltning. I nævnte forordnings artikel 17 fastsættes det, at Kommissionen kan beslutte at udpege et gennemførelsesorgan, som udfører gennemførelsesopgaver, og at disse opgaver i tilfælde med direkte forvaltning uddelegeres til et forvaltningsorgan.
                  
               
                     (3)
                  
                  
                     Ved Kommissionens gennemførelsesafgørelse 2013/801/EU (4) blev Forvaltningsorganet for Innovation og Netværk (»organet«) oprettet og fik til opgave at forvalte visse dele af EU-programmer, herunder Connecting Europe-faciliteten og Horisont 2020 på energiområdet.
                  
               
                     (4)
                  
                  
                     Det fremgik af cost-benefit-analysen, som blev udført i overensstemmelse med artikel 3 i forordning (EF) nr. 58/2003, at uddelegeringen af forvaltningen af dele af innovationsfonden til organet ville bidrage til en mere effektiv opfyldelse af innovationsfondens mål. En overdragelse af gennemførelsen af dele af innovationsfonden til organet ville give omkostningsbesparelser på ca. 30,5 mio. EUR i perioden 2020-2030 sammenlignet med omkostningerne ved intern forvaltning, øge effektiviteten og fleksibiliteten i forvaltningen af innovationsfonden, skabe synergier mellem innovationsfonden og andre EU-programmer, som forvaltes af organet, mindske afstanden til støttemodtagerne og synliggøre EU-finansieringen yderligere.
                  
               
                     (5)
                  
                  
                     Forvaltningen og gennemførelsen af dele af innovationsfonden bør derfor overdrages til organet.
                  
               
                     (6)
                  
                  
                     Gennemførelsesafgørelse 2013/801/EU bør derfor ændres.
                  
               
                     (7)
                  
                  
                     Foranstaltningerne i denne afgørelse er i overensstemmelse med udtalelse fra Forvaltningsorganet —
                  
               VEDTAGET DENNE AFGØRELSE:
         
            Artikel 1
            Ændring af gennemførelsesafgørelse 2013/801/EU
            Artikel 3, stk. 1, i gennemførelsesafgørelse 2013/801/EU affattes således:
            
               
                  »1.   Organet er ansvarligt for gennemførelsen af dele af følgende EU-programmer:
                  
                              a)
                           
                           
                              Connecting Europe-faciliteten
                           
                        
                              b)
                           
                           
                              dele af del III (samfundsmæssige udfordringer) af Horisont 2020-særprogrammet
                           
                        
                              c)
                           
                           
                              innovationsfonden oprettet i henhold til artikel 10a, stk. 8, i Europa-Parlamentets og Rådets direktiv 2003/87/EF (*1).
                           
                        
            
         
         
            Artikel 2
            Ikrafttræden
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 18. maj 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EFT L 11 af 16.1.2003, s. 1.
         
            (2)  Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF (EUT L 275 af 25.10.2003, s. 32).
         
            (3)  Kommissionens delegerede forordning (EU) 2019/856 af 26. februar 2019 om supplerende regler til Europa-Parlamentets og Rådets direktiv 2003/87/EF for så vidt angår anvendelsen af innovationsfonden (EUT L 140 af 28.5.2019, s. 6).
         
            (4)  Kommissionens gennemførelsesafgørelse 2013/801/EU af 23. december 2013 om oprettelse af Forvaltningsorganet for Innovation og Netværk og om ophævelse af Afgørelse 2007/60/EF som ændret ved afgørelse 2008/593/EF (EUT L 352 af 24.12.2013, s. 65).